Vyf vas wat glo kitsbank wil opblaas | Maroela Media
Volgens lt.kol. Amanda Funani, woordvoerder van die polisie, is daar inligting ontvang dat ŉ kitsbank in Marikana opgeblaas gaan word. Die polisie het op die inligting reageer en op vyf verdagtes in Bapong naby Mooinooi toegeslaan.
Daar is op twee voertuie, ŉ Toyota Avanza en ŉ Ford Ranger-bakkie, beslag gelê. Volgens Funani is daar drie vuurwapens, ammunisie, ploftoestelle en toerusting vir huisbrake in die verdagtes se besit gevind.
Die verdagtes, tussen 35 en 52 jaar oud, sal na verwagting Maandag in die Brits-landdroshof verskyn op aanklagte van sameswering om ŉ misdaad te pleeg en die onwettige besit van vuurwapens, ammunisie en plofstof.
Volgens Funani het voorlopige ondersoek bepaal dat die bakkie in Desember tydens ŉ kaping in Bedfordview gesteel is. Die ondersoek duur voort.
Baie goeie werk SAPS.
Mooi so SAPS
Vir Afrikaners en ander Afrikaanssprekendes bied die VF+ n goeie tuiste. Die DA sal nêrens sonder die VF+ as alliansie vennoot hond haaraf maak nie. Pieter van Bethlehem
Hugo Gee · 11 maande gelede
Sal seker weer op Borgtborgtog vrygelaat word!!!
Peter Holmes · 11 maande gelede
Baie geluk SAPD.So jammer die howe en ANC werk teen julle. Oormore weer uit op borg. Plaas moordenaars (onwettige immigrante) word dan op R500 borg vrygelaat.